10/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de xullo do 2019 da X. T. da Coruña pola que se concede a autorización admtv. previa, de construción e DUP, en concreto, da instalación de distribución eléctrica no concello de Arteixo (Expte. IN407A2015/201-1. Modificado 2)

Resolución do 5 de xullo do 2019, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Arteixo (expediente: IN407A 2015/201-1 Mod.2). Expediente: IN407A 2015/201-1 Mod.2. Promotor: UFD Distribución Electricidad, S. A. Instalación: modificado 2 para o recuamento da LMT. GRN-708 na rúa Brasil. Concello: Arteixo. FEITOS 1. O 12 de febreiro do 2019 a empresa promotora solicitou a autorización administrativa previa, a autorización administrativa de construción e a declaración de utilidade pública da dita instalación de distribución eléctrica.2. O proxecto someteuse ao trámite de información pública mediante resolución publicada nos seguintes medios: – Acordo de información pública: 27 de marzo de 2019. – DOG: 17 de abril de 2019. – BOP: 2 de abril de 2019. – Xornal La Voz de Galicia: 4 de abril de 2019. – Taboleiro de anuncios do Concello: segundo certificado municipal da Secretaria Xeral do Concello de Arteixo: 6 de maio de 2019. Ao mesmo tempo, realizáronse notificacións individuais ás persoas titulares que figuran na relación de bens e dereitos afectados. Mediante anuncio publicado no BOE do 3 de febreiro de 2017, notificóuselles ás persoas interesadas descoñecidas, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). 3. Durante o período en que se someteu ao trámite de información pública non se achegaron alegacións polas persoas afectadas: Victor Cesar Zumajo Vaqueras en representación de Fomento Iniciativas Comerciales, S. L. 4 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos.5. Os servizos técnicos da Xefatura Territorial emitiron informe favorable sobre a solicitude de autorización. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). – Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 4 de decembro de 2015). – Lei do 16 de decembro de 1954, sobre expropiación forzosa (BOE núm.351, do 17 de decembro de 1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Características técnicas:  Treito de liña eléctrica de media tensión aérea GRN-708 (actuación núm.1), a 15 kV, cunha lonxitude de 0,122 km, coa orixe no apoio D-11, existente da LMT GRN-708, no treito entre a subestación da Agrela 2 e a derivada ao CT Hotel Pastoriza (15PBF2), condutor tipo LA-180 mm 2 AI, e remate no apoio núm.12 proxectado que se instalará na LMT GRN-708, no treito entre a subestación da Agrela 2 e a derivada ao CT Hotel Pastoriza (15PBF2).  Treito de liña eléctrica de media tensión aérea GRN-708 (actuación núm.2), a 15 kV, cunha lonxitude de 0,216 km, coa orixe no apoio 12-5 proxectado que substitúe o existente, da LMT GRN-708, onde se realiza a derivada ao CT A Revolta (expediente: 26.783), condutor tipo LA-56 mm 2 AI, e remate no apoio núm.12-4-2 existente da LMT GRN-708, no treito entre a derivada ao CT Hotel Pastoriza (15PBF2) e a derivada aos CC. TT. Arias Hermanos II (15PBH1) e Arias Hermanos III (15PBF3).  Treito de liña eléctrica de media tensión aérea GRN-708 (actuación núm.3), a 15 kV, cunha lonxitude de 0,044 km, coa orixe no apoio 12-4 proxectado que substitúe ao existente da LMT GRN-708, no treito entre a derivada ao CT A Revolta (expediente: 26.783) e a derivada aos CC. TT. Arias Hermanos II (15PBH1) e Arias Hermanos III (15PBF3), condutor tipo LA-56 mm 2 AI, e remate no apoio núm.12-3 existente da LMT GRN-708, onde se realiza a derivada ao CT Hotel Pastoriza (15PBF2).  Treito de liña eléctrica de media tensión aérea GRN-708 (actuación núm.4), a 15 kV, cunha lonxitude de 0,017 km, coa orixe no apoio núm.14 proxectado que substitúe ao existente da LMT GRN-708, onde se realiza a derivada aos CC. TT. Readimix Asland, S. A. (15PBF1) e Afernosa (15PBE4), condutor tipo LA-56 mm 2 AI, e remate no apoio que sustenta ao CT Readimix Asland, S. A. (15PBF1).  Treito de liña eléctrica de media tensión aérea GRN-708 (actuación núm.5), a 15 kV, cunha lonxitude de 0,045 km, coa orixe no apoio núm.14 proxectado que substitúe ao existente da LMT GRN-708, onde se realiza a derivada aos CC. TT. Readimix Asland, S. A. (15PBF1) e Afernosa (15PBE4), condutor tipo LA-56 mm 2 AI, e remate no apoio núm.14-1 existente da LMT GRN708, onde se realiza o paso aéreo a soterrado da LMT particular ao CT Afernosa (15PBE4).  Treito de liña eléctrica de media tensión aérea GRN-708 (actuación núm.6), a 15 kV, cunha lonxitude de 0,395 km, coa orixe no apoio núm.14 proxectado que substitúe ao existente da LMT GRN-708, onde se realiza a derivada aos CC. TT. Readimix Asland, S. A. (15PBF1) e Afernosa (15PBE4), condutor tipo LA-180 mm 2 AI, e remate no apoio núm.18 existente da LMT. GRN-708, no treito entre o CT Embalse Meicende (expediente: 27.537) a retirar e o CT Quinto Pino (expediente: 2016/64-1).  Treito de liña eléctrica de media tensión aérea GRN-708 (actuación núm.7), a 15 kV, cunha lonxitude de 0,035 km, coa orixe no apoio núm.17 proxectado a intercalar na LMT GRN-708, no treito entre a derivada a os CC. TT. Readimix Asland S. A. (15PBE1) e Afermosa (15PBF1 e o CT Quinto Pino (expediente: 2016/64-1), condutor tipo LA-56 mm 2 AI, e remate no apoio núm.17-1 que substitúe ao existente da LMT GRN-708, no treito entre o CT Ramón Muñiz González (15PW95).  Liña de media tensión soterrada GRN-708 (actuación núm.1), a 15 kV, cunha lonxitude de 0,781 km, ca orixe do paso aéreo a soterrado que se realizará no apoio núm.12 proxectado que se instalará na LMT GRN-708, no treito entre a subestación da Agrela 2 e a derivada ao CT Hotel Pastoriza (15PBF2), en condutor RHZ1-2OL-12/20 kV-1×240 AI, e remate no paso de soterrado a aéreo que se realizará no apoio núm.14 proxectado que substitúe o existente da LMT GRN-708, onde se realiza a derivada aos CC. TT. Readimix Asland, S. A. (15PBF1) e Afernosa (15PBE4), despois de realizar entrada e saída no CT Avenida da Coruña proxectado.  Liña de media tensión soterrada GRN-708 (actuación núm.2), a 15 kV, cunha lonxitude de 0,040 km, coa orixe en cela de liña no novo CT Avenida da Coruña proxectado, en condutor RHZ1-2OL-12/20 kV-1×240 AI, e remate no paso de soterrado a aéreo que se realizará no apoio núm.12-4-1 proxectado que substitúe o existente da LMT GRN-708, no treito entre a derivada ao CT Hotel Pastoriza (15PBF2) e a derivada aos CC. TT. Arias Hermanos II (15PBH1) e Arias Hermanos III (15PBF3).  Centro de transformación prefabricado CT.1 cunha potencia de 400 kVA e unha relación de transformación de 15.000/400 V.  Centro de transformación intemperie sobre pórtico de formigón (cambio de máquina), CT 2 cunha potencia de 160 kVA e unha relación de transformación de 15.000/400 V.  Desmontaxe do treito de liña aérea entre os apoios D-11 existente da LMT GRN-708 e o núm.14 proxectado cunha lonxitude de 236 metros.  Desmontaxe do CT Embalse Meicende (expediente: 27.537). 3. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58. a) da Lei 24/2013, do 26 de decembro, do sector eléctrico.4. No expediente consta un informe favorable dos servizos técnicos desta Xefatura Territorial. Consonte con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2. A instalación executarase no prazo dun ano, contado a partir da data de ocupación dos terreos.  A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación:  As declaracións de conformidade relativas ao material ou equipamento e as certificacións ou homologacións, se procede.  Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 5 de xullo de 2019. Isidoro Martínez Arca Xefe territorial da Coruña